da pt es pt es fi da en en en da da da da da da da da da da da da da da da da da da da da da da da da da da da de da hu da en en nl da da da da de id fi da en en de da sv sv en id da
cVation | Hvorfor vælge at arbejde hos cVation?
Cloud-udvikling, migrering & drift Cloud Center of Excellence, DevOps og Test Automation New Tech Innovation Cloud Accelerated Development & Delivery Platform - CADD Cloud Adoption Framework (CAF)
Hvem er vi Vores hackathon dage Kontakt os
Hvorfor vælge at arbejde hos cVation?
Se mere om hvordan det er at arbejde hos cVation i videoerne herunder. Fortalt af vores medarbejdere med deres egne ord.
Der kan være mange overvejelser op til, at man vælger at skifte arbejdsplads. Det er ikke alt omkring den arbejdsplads eller stilling man overvejer, som man kan finde svar på inden.
Vi har derfor interviewet en håndfuld af vores medarbejdere omkring dét at arbejde hos cVation, så du kan høre vores udviklere fortælle om vores projekter, arbejdskultur, rollerne i vores teams samt hvad arbejdsglæde er for dem.
Har du spørgsmål til vores ledige stillinger, roller, vores arbejdsmetoder eller andet, så er du altid velkommen til at tage fat i Maiken Pelby, vores HR Business Partner.
Vi hæver barren for innovation
Vi arbejder agilt på alle vores projekter - faktisk frigiver vi nye versioner til produktion flere gange dagligt. Det kan kun lade sig gøre ved hjælp af automatiserede tests og test-driven development (TDD) er prioriteret meget højt af vores ledelse.
Det betyder derfor en del i vores hverdag, at ledelsen er teknisk funderet og forstår de komplekse problemstillinger vi arbejder med på projekterne - og også, at det kan tage tid at udvikle en god løsning. Vejen derhen er altid et MVP (Minimum Viable Product), hvor vi har fokus på høj kvalitet, samtidig med at få features ud og dermed få vigtig feedback fra kunden rettidigt. På den måde kan vi holde den rigtige retning og altid være i sync med kundens krav og ønsker.
Vi har mange nybagte fædre ansat og har bedt nogle af dem fortælle, hvordan de oplever det at arbejde hos cVation samtidig med at være far.
Vi ved, at det kan være svært at balancere arbejds- og privatliv og især at det kan være en udfordring, hvis man har små børn og er ved at finde sine ben, som 'nybagt familie'.
Hør vores udviklere fortælle om et par af vores projekter og deres roller i de teams, som de arbejder i.
Som arbejdsplads er vi opsatte på, at det skal give mening og være sjovt at gå på arbejde - hver dag. Derfor er vi også lydhøre overfor folks ønsker til deres roller og udvikling. Vi har blandt andet flere hackathons end administrative møder!
Vi ønsker at se folk udvikle sig, blive endnu dygtigere og bruge deres kræfter på det, som de brænder for. Det er ren win-win i vores verden.
Vi rykker grænsen for det teknologisk mulige
Hos cVation har vi en veludviklet sparringskultur og vi ynder at bruge hinanden til problemløsning og nye vinkler på komplekse udfordringer. Det er simpelthen en del af vores kultur at sparre med hinanden og få aha-oplevelser hver dag!
Ved at benytte de seneste og nyeste teknologier, skubber vi hele tiden til grænsen for hvad der er muligt. Vi forsøger altid at være innovative og nytænkende i anvendelse af metoder. Det betyder også at vi investerer massivt i vores tech-stack og at læring og uddannelse er en stor del af hverdagen her. Ikke mindst at lære af hinanden og at lære fra sig.
Arbejdsglæde kan være mange ting - både kaffen, kollegaerne, at tech-stacken er den sidste nye og at man er fagligt udfordret er vigtigt. Derudover betyder det selvfølgelig også noget, at man kan lide det, man laver.
For Mads og Anders, er dét at kunne løse komplekse problemer sammen med kollegaerne, og derigennem både lære nyt og bringe værdi til projektet, noget af det, der giver dem allermest arbejdsglæde.
Vil du med i skyen?
Kom med helt i front på cloud-teknologi og vær med til at kortlægge vores kunders teknologiske landskab. Vi er på udkig efter endnu flere dygtige Software Engineers, Solution Architects, Project Leads og Delivery Architects.
Se vores ledige stillinger her
Når du besøger vores website indsamles der oplysninger om dig, som bruges til at tilpasse og forbedre vores indhold og til at øge værdien af din oplevelse på sitet. Denne information deles med tredjepart. Ved fortsat brug af websitet godkender du vores cookie-politik.
Vi accelererer værdien for vores kunder ved innovativ anvendelse af cloud-teknologi.